Til rette vedkommende,

Jeg er en ung kvinde der er vant til at have mange bolde i luften. Det er mig som altid hilser på alle jeg kender, men bruger mit organisatoriske overblik til mere end at holde styr på deres navne.

Jeg har blandt andet brugt det som redaktør i skolemagasinet på Aarhus Katedralskole, hvor jeg organiserede alt fra skrivemøder til udgivelse. Min rolle var også at lytte til hvad de forskellige skribenter havde af idéer og finde ud af hvordan vi skulle arbejde videre – ligesom jeg ville hjælpe borgere på DOKK1 med deres ærinder.

Mens jeg var redaktør, gik jeg i skole og arbejdede som opvasker og barista. Her lærte jeg hurtigt at holde hovedet koldt, når der var meget at lave. Jeg nød at byde gæster velkommen og det er noget jeg stadig er glad for. Jeg har altid været en person der kan lide at hilse på og snakke med folk jeg møder, da det gør mig og dem i godt humør. Derfor er jeg blevet et meget hjælpsomt menneske og god til at stille spørgsmål for at finde ud af hvad folk har brug for.

Ved at ansætte mig får i altså en medarbejder der

* Kan lide at være på
* Kan arbejde selvstændigt
* Er organisatorisk stærk

De evner var dele af grunden til at jeg blev valgt som erhvervskontakt for linjeforeningen KoM ved Norges Teknisk-Naturvidenskabelige Universitet. Her skulle jeg sætte mig ind i det store system bag linjeforeningen og bygge videre på det. Det indebar blandt andet at sende mails og ringe til virksomheder på dansk, norsk og engelsk, samt at svare på spørgsmål fra instituttet og de studerende.

Det synes jeg var rigtig sjovt og jeg er sikker på at jeg ville synes det samme, når jeg arbejder hos jer!

Jeg glæder mig til at høre fra jer!

Med venlig hilsen,

Linnea Hoffmann